PIELIKUMS Nr.2

JĒKABPILS novada pašvaldības

2021.gada 29.jūnija Saistošajiem noteikumiem Nr.7/2021

“Grozījumi 2021.gada 28.janvāra saistošajos noteikumos Nr.1/2021

“Par Jēkabpils novada pašvaldības budžetu 2021.gadam””

**Paskaidrojuma raksts**

**Veikt grozījumus pamatbudžeta ieņēmumos (1.pielikums):**

1. Ieņēmumu kods 4.1.0.0. **EUR 86 800.** Palielināt nekustamā īpašuma nodokļa ieņēmumus, kas iekļauti budžeta plānā atbilstoši prognozētajam apjomam un norādīti Ministru kabineta 2020.gada 10.decembra noteikumu Nr.749 “Noteikumi par pašvaldību finanšu izlīdzināšanas fonda ieņēmumiem un to sadales kārtību 2021.gadā” 3.pielikumā “Pašvaldību vērtēto ieņēmumu (iedzīvotāju ienākuma nodokļa un nekustamā īpašuma nodokļa) prognoze”, līdz faktiski aprēķinātajam nekustamā īpašuma nodokļa apjomam uz 2021.gada 1.jūniju.
2. Ieņēmumu kods 8.3.0.0. EUR **356.** Iekļaut ieņēmumus par pašvaldības kapitāla izmantošanu-SIA "Zasas aptieka" un SIA "Rubenes aptieka" dividendes no 2020.gada darbības rezultātiem.
3. Ieņēmumu kods 13.1.0.0. EUR **8 000.** Palielināt ieņēmumus par dzīvokļu atsavināšanas maksājumiem atbilstoši noslēgtajiem pirkuma līgumiem un maksājumu grafikiem.
4. Ieņēmumu kods 13.2.0.0. EUR **235 726.** Palielināt ieņēmumus par nekustamo īpašumu atsavināšanu atbilstoši domes lēmumiem par pašvaldības nekustamo īpašumu pārdošanu izsolēs un izsoļu rezultātiem. Nekustamo īpašumu atsavināšana ir saskaņota ar apvienojamo pašvaldību finanšu komisiju.
5. Ieņēmumu kods 13.4.0.0. EUR **2 875.** Uzskaitīt nolietoto un utilizācijai nodoto komunālās saimniecības lielgabarīta objektu likvidācijas ieņēmumus (metāllūžņu realizācija).
6. Ieņēmumu kods 17.2.0.0. EUR 1 500. Palielināt finansējumu Latvijas Valsts Mežu un Valsts kultūrkapitāla fonda projektu konkursā "Zemgales kultūras programma 2021" atbalstītajam projektam "Sēļi un latgaļi sasaucas Zemgalē" atbilstoši 2021.gada 24.maijā noslēgtajam līgumam Nr.21/1-14.2/K 31 ar Zemgales plānošanas reģionu.
7. Ieņēmumu kods 18.6.0.0. EUR **46 314**. Palielināt pašvaldības saņemtos valsts budžeta transfertus noteiktam mērķim par finansējumu EUR 42937, kas saņemti pamatojoties uz 2021.gada 28.janvāra Ministru kabineta rīkojumu Nr.54 “Par finansējuma sadalījumu pašvaldībām Covid-19 izraisītās krīzes pārvarēšanas un seku novēršanas pasākumu īstenošanai”. Vienreizējā papildus dotācija paredzēta Covid-19 izraisītās krīzes pārvarēšanas un seku novēršanas pasākumu īstenošanai pašvaldībām, kurām izlīdzinātie ieņēmumi ir vismaz par 10 procentiem zemāki salīdzinājumā ar vidējiem izlīdzinātiem ieņēmumiem valstī un bezdarba līmenis ir augstāks par vidējo valstī. Par EUR 1037 palielināt ieņēmumus no valsts budžeta iestādēm saņemtajiem transfertiem ES politiku instrumentu un pārējās ārvalstu finanšu palīdzības līdzfinansētajiem projektiem. Par EUR 2340 precizēt finansējumu pasākumam "Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” atbilstoši 2021.gada 20.maijā noslēgtajam līgumam Nr.JNP/21/2-5/145 ar Nodarbinātības Valsts aģentūru.
8. Ieņēmumu kods 21.3.0.0. EUR **5 600**. Palielināt ieņēmumus no budžeta iestāžu sniegtajiem maksas pakalpojumiem un citiem pašu ieņēmumiem, uzskaitot izsoļu organizēšanas procesā saņemtās drošības naudas EUR 1000, ieņēmumus no maksas par personu uzturēšanos sociālās aprūpes centrā “Mežvijas” EUR 3400 un ieņēmumiem par apsaimniekošanas maksājumiem EUR 1200.

**Veikt grozījumus pamatbudžeta izdevumos (1.pielikums):**

1. Funkcionālā kategorija **01.000 Vispārējie valdības dienesti. Samazinājums EUR 23 425**. Pēc domes lēmumiem finansējumu no līdzekļiem neparedzētiem gadījumiem pārcelt atbilstoši piešķiršanas mērķiem. Pēc 2021.gada 29.aprīļa domes lēmuma Nr.121 "Par finansiālu atbalstu projektam "Dokumentālā mākslas filma "Operetes sargs"" EUR 200 novirzīt uz Kultūras pārvaldes budžetu. Pēc 2021.gada 27.maija domes lēmuma Nr.154 "Par papildus finansējuma piešķiršanu Zasas vidusskolai” piešķirt līdzekļus Zasas vidusskolas sporta zāles ēkas zibens aizsardzības sistēmas ierīkošanai EUR 5000 un EUR 1815 Zasas vidusskolai digitālo tehnoloģiju nodrošināšanai mācību procesam. Finansējumu novirzīt uz Zasas vidusskolas ieņēmumu un izdevumu tāmi. Palielināt izdevumus sabiedriskajām attiecībām pēc 2021.gada 27.maija domes lēmums Nr.172 "Par finansējumu raidījuma "Vēlēšanu nakts" veidošanai un pārraidīšanai". Novirzīt finansējumu EUR 25000 uz Zasas pagasta pārvaldes komunālā dienesta ieņēmumu un izdevumu tāmi pēc 2021.gada 29.jūnija domes lēmuma Nr.204 “Par finansējumu īres dzīvokļa Lauku ielā 1-7, Zasā, Zasas pagastā kosmētiskajam remontam". Par EUR 2400 palielināt sākotnēji plānoto finansējumu pašvaldības budžeta iekšējā parāda darījumiem atbilstoši noslēgtajiem līgumiem ar Valsts kasi. Palielināt Kalna pagasta pārvaldes ieņēmumu un izdevumu tāmi par EUR 2475 pārvaldes telpu remontam “Atvaros”, Kalna pagastā. Veikt piešķirtā finansējuma precizēšanu ekonomisko kategoriju kodos iestāžu un struktūrvienību ieņēmumu un izdevumu tāmju ietvaros.
2. Funkcionālā kategorija **03.000 Sabiedriskā kārtība un drošība. EUR 562**. Palielināt finansējumu ugunsdzēsības automašīnas transportlīdzekļa ekspluatācijas nodokļa apmaksai un citiem uzturēšanas izdevumiem.
3. Funkcionālā kategorija **04.000 Ekonomiskā darbība. EUR 5 433**. Palielināt prognozētos izdevumus pasākumam "Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” atbilstoši 2021.gada 20.maijā noslēgtajam līgumam Nr.JNP/21/2-5/145 ar Nodarbinātības Valsts aģentūru.
4. Funkcionālā kategorija **05.000** **Vides aizsardzība. EUR 4 950**. Par EUR 300 palielināt plānoto finansējumu uzturēšanas izdevumiem Dunavas pagasta pārvaldes notekūdeņu apsaimniekošanas tāmē, bet Zasas pagasta pārvaldes tāmē par EUR 1000. Piešķirt finansējumu Rubenes parka labiekārtošanas darbiem EUR 1250, Zasas parka apsaimniekošanai EUR 2400. Veikt piešķirtā finansējuma precizēšanu ekonomisko kategoriju kodos iestāžu un struktūrvienību ieņēmumu un izdevumu tāmju ietvaros.
5. Funkcionālā kategorija **06.000 Teritoriju un mājokļu apsaimniekošana. EUR 1 047 499.** Iekļaut izdevumos finansējumu novada pašvaldības objektu pārbūvei, kam plānots saņemt valsts budžeta aizdevumu atbilstoši Ministru kabineta noteikumiem Nr.104 “Noteikumi par kritērijiem un kārtību, kādā tiek izvērtēti un iesniegti valsts aizdevumi pašvaldībām Covid-19 izraisītās krīzes seku mazināšanai un novēršanai”, nodrošinot pašvaldības līdzfinansējumu 15 % apmērā. Iekļaut izdevumos EUR 81144 investīciju projektam, kas apstiprināts ar domes 2021.gada 22.jūnija lēmums Nr.183 "Par Jēkabpils novada pašvaldības investīciju projekta "Ārējo elektrotīklu izbūve transporta infrastruktūras attīstībai Rubenes pagastā, Jēkabpils novadā" iesniegšanu valsts budžeta aizdevuma saņemšanai Covid-19 izraisītās krīzes seku mazināšanai un novēršanai" un EUR 336760 investīciju projektam, kas apstiprināts ar domes 2021.gada 22.jūnija lēmumu Nr.184 "Par Jēkabpils novada pašvaldības investīciju projekta "Ambulances-aptiekas ēkas fasādes vienkāršotā atjaunošana un telpu grupas vienkāršotā atjaunošana sociālā centra vajadzībām Zaļā ielā 10, Zasā, Zasas pagastā, Jēkabpils novadā" iesniegšanu valsts budžeta aizdevuma saņemšanai Covid-19 izraisītās krīzes seku mazināšanai un novēršanai". Iekļaut izdevumos EUR 477789 prioritāram investīciju projektam, kas apstiprināts ar domes 2021.gada 22.jūnija lēmumu Nr.185 "Par Jēkabpils novada pašvaldības investīciju projekta "Sociālā aprūpes nama "Mežvijas" ēkas fasādes vienkāršotā atjaunošana un norobežojošo konstrukciju siltināšana Mežgalē, Leimaņu pagastā, Jēkabpils novadā" iesniegšanu valsts budžeta aizdevuma saņemšanai prioritāro projektu īstenošanai" pēc Likuma "Par valsts budžetu 2021.gadam" 12.panta 3.daļas 5.punkta. Palielināt finansējumu funkciju izpildei Ābeļu pagasta pārvaldes teritoriju un mājokļu apsaimniekošanas tāmē par EUR 6105, Dignājas pagasta pārvaldes tāmē EUR 2400, Dunavas pagasta pārvaldes tāme EUR 18518, tai skaitā EUR 10803 daudzdzīvokļu dzīvojamās mājas “Kļavas”, Dunavā lietus ūdens un sadzīves kanalizācijas tīkla nomaiņai, Rubenes pagasta pārvaldes tāmē EUR 325. Palielināt ūdensapgādes nodrošināšanas izdevumus Leimaņu pagasta pārvaldē par EUR 700, Zasas pagasta pārvaldē par EUR 300. Piešķirt papildus EUR 45344 Kalna pagasta pārvaldei saimniecības ēkas pārbūvei “Doktorātā”, Vidsalā. Palielināt par EUR 29031 Zasas pagasta pārvaldes komunālā dienesta ieņēmumu un izdevumu tāmi siltumtrases pārbūvei pie Zasas vidusskolas un finansējumu no līdzekļiem neparedzētiem gadījumiem EUR 25000 pēc 2021.gada 29.jūnija domes lēmuma Nr.204 “Par finansējumu īres dzīvokļa Lauku ielā 1-7, Zasā, Zasas pagastā kosmētiskajam remontam". Veikt piešķirtā finansējuma precizēšanu ekonomisko kategoriju kodos iestāžu un struktūrvienību ieņēmumu un izdevumu tāmju ietvaros.
6. Funkcionālā kategorija **07.000** **Veselība. EUR 295.** Precizēt finansējumu apkures katla nomaiņai Rubenes pagasta ģimenes ārsta prakses ēkā. Veikt piešķirtā finansējuma precizēšanu ekonomisko kategoriju kodos iestāžu un struktūrvienību ieņēmumu un izdevumu tāmju ietvaros.
7. Funkcionālā kategorija **08.000** **Atpūta, kultūra un reliģija. EUR 18 566.**

Iekļaut izdevumos finansējumu EUR 1800 Latvijas Valsts Mežu un Valsts kultūrkapitāla fonda projektu konkursā "Zemgales kultūras programma 2021" atbalstītajam projektam "Sēļi un latgaļi sasaucas Zemgalē" atbilstoši 2021.gada 24.maijā noslēgtajam līgumam Nr.21/1-14.2/K 31 ar Zemgales plānošanas reģionu. Palielināt Sēlijas prasmju muzeja izdevumus āra terases remontam par EUR 756. Biedrību un nodibinājumu finansējumu palielināt par EUR 7550, tai skaitā sporta biedrībām par EUR 1000. Precizēt izdevumu tāmes LEADER projektiem Nr.20-05-AL24-A019.2204-000002 “Daugavas krasta atpūtas vietas izveide un labiekārtošana Jēkabpils novadā” par EUR 8000 un projektam Nr.20-05-AL24-A019.2202-000004 “Veselīga dzīvesveida veicinošas infrastruktūras uzlabošana Jēkabpils novadā” par EUR 260. Veikt piešķirtā finansējuma precizēšanu ekonomisko kategoriju kodos iestāžu un struktūrvienību ieņēmumu un izdevumu tāmju ietvaros.

1. Funkcionālā kategorija **09.000** **Izglītība. EUR 252 373.** Palielināt izdevumus Zasas pagasta pārvaldes pirmsskolas izglītības ieņēmumu un izdevumu tāmē par 214853 investīciju projektam, kas apstiprināts ar domes 2021.gada 22.jūnija lēmumu Nr.182 "Par Jēkabpils novada pašvaldības investīciju projekta "Multifunkcionālas, izzinošas, drošas rotaļu un mācību āra teritorijas izveide individuālām bērnu mācīšanas vajadzībām pie Zasas vidusskolas Zasā, Zasas pagastā, Jēkabpils novadā iesniegšanu valsts budžeta aizdevuma saņemšanai Covid-19 izraisītās krīzes seku mazināšanai". Par EUR 7000 palielināt Ābeļu pamatskolas izdevumus būvdarbiem skolas vecās ēkas vienkāršotai fasādes atjaunošanai atbilstoši iepirkuma rezultātiem, par EUR 970 palielināt Ābeļu pamatskolas pirmsskolas izglītības grupu uzturēšanas izdevumus. Precizēt finansējumu Rubeņu pamatskolas atsevišķu telpu remontam par EUR 800, bet pirmsskolas izglītības grupu telpu kosmētiskajam remontam par EUR 1040. Palielināt Rubeņu pamatskolas pirmsskolas izglītības iestādes teritorijas labiekārtošanas finansējumu par EUR 7295. Pēc domes lēmuma pārcelt finansējumu no līdzekļiem neparedzētiem gadījumiem EUR 5000 Zasas vidusskolas sporta zāles zibens aizsardzības sistēmas ierīkošanai, papildus tehnoloģiju aprīkojuma iegādei EUR 10535, tai skaitā no līdzekļiem neparedzētiem gadījumiem EUR 1815, citiem izdevumiem EUR 950. Palielināt finansējumu Zasas vidusskolas virtuves telpu atjaunošanai par EUR 3630. Veikt piešķirtā finansējuma precizēšanu ekonomisko kategoriju kodos iestāžu un struktūrvienību ieņēmumu un izdevumu tāmju ietvaros.
2. Funkcionālā kategorija **10.000** **Sociālā aizsardzība. EUR 9 000.** Palielināt sociālā aprūpes centra “Mežvijas” izdevumu tāmi par EUR 5600 lokālā televīzijas tīkla izveidei un EUR 3400 sociālo pabalstu izmaksai. Veikt piešķirtā finansējuma precizēšanu ekonomisko kategoriju kodos iestāžu un struktūrvienību ieņēmumu un izdevumu tāmju ietvaros.

**Pašvaldības aizņēmumi**

Iekļaut budžeta finansēšanas sadaļā plānotos aizņēmumus **EUR 928 082** apmērā, tai skaitā EUR 528082ekonomisko un sociālo seku mazināšanai un novēršanai saistībā ar Covid-19 izplatību pēc Ministru kabineta noteikumiem Nr.104 “Noteikumi par kritērijiem un kārtību, kādā tiek izvērtēti un iesniegti valsts aizdevumi pašvaldībām Covid-19 izraisītās krīzes seku mazināšanai un novēršanai” un EUR 400000 atbilstoši likuma "Par valsts budžetu 2021.gadam" 12.panta 3.daļas 5.punktu prioritārajiem projektiem. Palielināt pašvaldības aizņēmumu daļu sekojoši:

1. EUR 172864 investīciju projektam, kas apstiprināts ar domes 2021.gada 22.jūnija lēmums Nr.182 "Par Jēkabpils novada pašvaldības investīciju projekta "Multifunkcionālas, izzinošas, drošas rotaļu un mācību āra teritorijas izveide individuālām bērnu mācīšanas vajadzībām pie Zasas vidusskolas Zasā, Zasas pagastā, Jēkabpils novadā iesniegšanu valsts budžeta aizdevuma saņemšanai Covid-19 izraisītās krīzes seku mazināšanai",
2. EUR 68972 investīciju projektam, kas apstiprināts ar domes 2021.gada 22.jūnija lēmums Nr.183 "Par Jēkabpils novada pašvaldības investīciju projekta "Ārējo elektrotīklu izbūve transporta infrastruktūras attīstībai Rubenes pagastā, Jēkabpils novadā" iesniegšanu valsts budžeta aizdevuma saņemšanai Covid-19 izraisītās krīzes seku mazināšanai un novēršanai",
3. EUR 286246 investīciju projektam, kas apstiprināts ar domes 2021.gada 22.jūnija lēmumu Nr.184 "Par Jēkabpils novada pašvaldības investīciju projekta "Ambulances-aptiekas ēkas fasādes vienkāršotā atjaunošana un telpu grupas vienkāršotā atjaunošana sociālā centra vajadzībām Zaļā ielā 10, Zasā, Zasas pagastā, Jēkabpils novadā" iesniegšanu valsts budžeta aizdevuma saņemšanai Covid-19 izraisītās krīzes seku mazināšanai un novēršanai",
4. EUR 400000 investīciju projektam, kas apstiprināts ar domes 2021.gada 22.jūnija lēmumu Nr.185 "Par Jēkabpils novada pašvaldības investīciju projekta "Sociālā aprūpes nama "Mežvijas" ēkas fasādes vienkāršotā atjaunošana un norobežojošo konstrukciju siltināšana Mežgalē, Leimaņu pagastā, Jēkabpils novadā" iesniegšanu valsts budžeta aizdevuma saņemšanai prioritāro projektu īstenošanai" pēc Likuma "Par valsts budžetu 2021.gadam" 12.panta 3.daļas 5.punkta.

Saistību uzņemšanās saskaņota ar apvienojamo pašvaldību finanšu komisiju, kura apstiprinošus lēmumus pieņēma 2021.gada 22.jūnija sēdē.

Domes priekšsēdētājs Aivars Vanags